《同叔易于观我斋分韵得自字》
宋代·陈与义

小草浪出山，大隐乃居市。
功名一画饼，甚矣痴儿计。
倾身犯火宅，顾自以为戏。
汗颜逢冰子，更复问奚自。
三肃斋中人，本是青云器。
虽然山上山，政尔吏非吏。
肃肃窗前竹，见引著胜地。
世间剧寒暑，了不受荣悴。
门前剥啄客，欲问观我意。
但持邯郸枕，赠我一觉睡。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。